钦定古今图书集成/明伦汇编/氏族典/第291卷 > 唐勋
## 钦定古今图书集成/明伦汇编/氏族典/第291卷 > 唐勋

按《广东通志》：“勋字汝立，归善人。正德戊辰进士，授靖
江知县，平赋息讼，弭盗兴学，政声赫然，改知休宁。正
德癸酉，饶寇逼休宁，力御之，既散复聚，率壮士与贼
遇于黄茅，奋击几尽。南畿列郡倚为长城，立祠祀之。
纪功使上其事，征为河南道御史。未几，乞养亲终，起
补陕西道御史，巡视苏松盐屯，屡疏留都仓场屯田”
及《宦戚赐予差遣》诸事，上多采用焉。素多病，乞归，治
疾卒。